**Miniatură de Duminică**

*Babbba*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stau la volan.

La intersecţia tristeţii cu oboseala,

un cerşetor îmi bate-n geam.

îi dau un ban, că şi-aşa n-am

şi mă uit în oglinda retrovizoare cum pleacă fericit:

- Să fii iubit!

Focalizez o frunte ridată:

" Doamne! Ce-am mai albit

Parcă niciodată n-am arătat aşa bătrân",

Îngân:

" am o faţă de săpun cu urme de taifun"

Nebun,

cu mintea unui om rătăcit în disperare,

bag iute-n marşarier şi fug de implacabila frustrare

într-o cursă furată,

semi-abandonată,

"poate-oi mai întineri măcar niţel"

Aiurea!

De fel

Eroare de sistem, alarmă pe tăcute:

vrute şi nevrute, doar în cinci minute,

oglinda e la locul ei şi râde de un om tembel:

- Nu vezi bă boule că eşti la fel?

O smulg şi o arunc pe caldarâm, boscorodind cu sete dintr-o dată:

- Vedea-te-aş demodată!